kardosdrur/scandi-wiki huggingface dataset:
Unisex

Unisex referer til ting, som kan bruges af begge køn, men kan samtidig være et udtryk for kønsblindhed. Mange beklædningsgenstande som er egnet til brug af begge køn, får ofte betegnelsen unisex.

Udtrykket blev dannet i løbet af 1960'erne, og blev benyttet ganske uformelt. Udtrykket er sammensat af de latinske ord 'uni' og 'sex', som direkte oversat betyder 'et køn'. "Uni-" præfikset har også fået betydning som (universal) universiel eller (united) forenet, som giver 'uni-' præfikset betydning, som noget der er delt. I dette tilfælde noget der er delt mellem de to køn.

Køn
7-mands fodbold

7-mands fodbold er en mindre udgave af 11-mands fodbold, hvor både banen, kamplængden og antallet af spillere på banen er mindre. 7-mands fodbold bliver oftest spillet af børn, da de ikke har kræfterne til at spille 11-mands fodbold. Men i stigende omfang anvendes også denne form inden for bl.a. firmaidræt samt i stigende omfang også inden for den organisere idrætsverden, både for oldboys samt i sammenhænge, hvor det kan være svært at samle et fuldt 11-mands hold.

7-mands fodbold spilles med 7 mand på banen fra hvert hold, hvoraf hvert hold har en målmand. Man spiller på en 7-mands bane med idealstørrelsen 65 x 51 meter. Man spiller ofte på tværs af en 11-mands bane. Man bruger 7-mands mål, der har størrelsen 2 x 5 meter. I 7-mands fodbold gælder offside reglen ikke, ligesom der heller ikke er nogen regler om et maksimalt antal udskiftninger i løbet af en kamp. Længden af kampen varierer efter spillernes alder, ligesom der ofte fastsættes specielle kamplængder i forbindelse med lokale stævner og arrangementer med flere kampe på samme dag.

7-mands fodbold er på mange måder med til at øge glæden ved spillet, ikke mindst for spillere med mindre erfaring eller i dårligere kondition. Banen er mindre, og alle – uanset evner – bliver oftere inddraget i spilsituationer end ved 11-mandsfodbold. Derudover bliver der scoret langt flere mål og det er et plus, som ikke mindst spillerne glæder sig over, da det ikke på samme måde som 11-mands fodbold rent umiddelbart har udsigt til at blive en publikumssport der vil kunne tiltrække større tilskuermængder.

Fodbolddiscipliner
Aldershot

Aldershot (udtale: ) er en by Hampshire i England. Det ligger omkring 55 km sydvest for London. 

Aldershot er kendt for sin tilknytning til den britiske hær, som under Krimkrigen etablerede et permanent militært øvelsesterræn i området i 1854. Dette førte til at byen hurtigt voksede fra en lille landsby til en victoriansk by. I er Aldershop kendt som Den britiske Hærs hjem.

Personer fra Aldershot 
 Claude Auchinleck, feltmarskal (1884-1981)
 Martin Freeman, skuespiller (født 1971)
 Bruce Rioch, fodboldspiller og -træner (født 1947)

Byer i England
Hampshire
Gimme More

Gimme More er en sang fra Britney Spears' femte studiealbum Blackout og den første single fra dette album. Sangen er skrevet af James Washington, Keri Hilson, Marcella Araica og Nate Hills og produceret af Nate 'Danja ' Hills. Sangen blev udgivet den 25. september i USA og singlen opnåede den højeste placering for Britney Spears på Billboard Hot 100 siden hendes første single Baby One More Time.

Numre

Musikvideo 
Musikvideoen til sangen er instrueret af Jake Sarfaty og er hans første.  Videoen blev optaget mellem 19. juli og 7. august 2007 i Los Angeles.

Videoen havde verdenspremiere den 5. oktober 2007 på iTunes og blev vist første gang på tv 7. oktober på tv-kanalen MuchMusic.

Den starter med, at en lyshåret Britney og hendes venner sidder i en bar på en stripklub, da en brunhåret Britney kommer gående ind og begynder at danse op ad en stang. Hun tager derefter sin hat af og begynder at danse vildere og mere sexet, mens en mand kigger på. Den lyshårede Britney og hendes venner er glade og virker interesserede i manden. Efter at et par andre dansere har gjort den brunhårede Britney med selskab på scenen, tager hun sin vest af og bruger den til at dække sit bryst, mens hun danser videre.

I en ucensureret version, der kan ses på MuchMusic, kan en topløs Britney ses danse videre med bare en plasticblomst til at dække hendes brystvorter. Dette kan være en skjult 'hilsen' til de topløse fotos, der tidligere på året blev publiceret, hvor hun kun dækker sine brystvorter med to lyserøde blomster.

Videoen slutter med, at den lyshårede Britney og hendes veninder kigger på manden og griner.

Danske hitlister 
I Danmark har sangen opnået følgende topplaceringer (2007):

Kilder 

Sange fra 2007
Britney Spears-sange
National Memorial Institute for the Prevention of Terrorism

National Memorial Institute for the Prevention of Terrorism (MIPT) er en amerikansk ikke-kommerciel organisation oprettet i forbindelse med bombeangrebet i Oklahoma City. MIPT bliver finansieret ved bevillinger fra det amerikanske sikkerhedsdepartementet (United States Department of Homeland Security) og andre regeringskilder. MIPT udfører forskning i baggrundene for terrorisme og vedligeholder MIPT Terrorism Knowledge Base — en online database over terroristangreb, terroristgrupper og andet relateret materiale. MIPT samarbejder med tænketanken RAND ved udarbejdelsen af noget af forskningen.

Eksterne henvisninger 
 MIPT hjemmeside 
 MIPT Terrorism Knowledge Base 

Tænketanke
Organisationer fra USA
Terrorbekæmpelse
Otte Thott

Otte eller  Otto Thott er navnet på flere personer:

 Otte Stigsen (Thott) (omkring 1500) – dansk rigsmarsk
 Otte Axelsen Thott (død 1464) – dansk rigsmarsk
 Otte Andersen Thott (1543-1588) – dansk adelsmand
 Otte Thott til Næs (1607-1656) – dansk rigsråd
 Otte Frederiksen Thott (1696-1758) – svensk adelsmand
 Otto greve Thott (1703-1785) – dansk statsminister, greve og bogsamler
 Otte Tagesen Thott (1768-1826) – dansk adelsmand
Red Light Center

Red Light Center er et onlinespil, der fungerer ligesom Second Life. Spillet er opbygget efter Amsterdams Red Light District. Spilleren befinder sig i et onlineunivers, hvor man interagerer med andre rigtige spillere, kaldet "avatars". Man kan danse, chatte, handle og flirte – og frem for alt – dyrke sex med de andre avatars. Forskellige fællesaktiviteter koordineres gennem et forum eller datingportalen Utherverse.

Red Light Center har sin egen økonomi og valuta. Denne hedder Ray. Rays kan optjenes igennem forskellige handlinger i spillet eller gennem portalen Utherverse. Rays kan bruges til at købe ting i spillet, eller sælges for rigtige penge på Utherverse auctions side.

I april 2007 var der registreret 250.000 aktive brugere af RLC.

Fodnoter 

MMORPG
Community Sites
Erotiske hjemmesider
Tennesseefloden

Tennessee floden er 1049 km lang. Den har sit udspring i Knoxville i det østlige Tennessee hvor to mindre floder mødes. Herefter forløber den i sydvestlig retning gennem det østlige Tennessee til Chattanooga hvorefter den krydser grænsen til Alabama. Her bevæger den sig vestpå i en bue gennem det nordlige Alabama. Floden danner på et kort stykke grænsen mellem Alabama og Mississippi og fortsætter herefter mod nord gennem Tennessee til Kentucky, hvor den har udløb i Ohio-floden ved Paducah. 
Tennessee floden afvander et område på 105.870 km² og har et gennemsnitligt afløb på 2,000 m³/s, hvilket gør den til Ohio flodens største biflod. Undervejs har floden et fald fra 248 meter over havet til 92 meter over havet. 

Tennessee floden gennemløber Tennessee dalen, og er blevet opdæmmet en række steder. Dæmningerne blev for manges vedkommende bygget som beskæftigelsesarbejder i 1930-erne af Tennessee Valley Authority.

Vandløb i USA
Vandløb i Alabama
Center for Defense Information

Center for Defense Information (CDI) er en amerikansk venstreorienteret organisation som har til formål at styrke international sikkerhed ved brug af forskellige midler; disse inkludere mindre tiltro af ensidig militærintervention i håndtering af konflikter, mindre tiltro til kernevåben, en omstrukturering og nedskæring af det amerikanske militær, og tæt kontrol over forsvarsprogrammer. CDI består af personer med akademisk baggrund og delvist af personer med militær baggrund.

Under Den Kolde Krig var CDI en blandt flere venstreorienterede amerikanske organisationer, der flittigt blev brugt i sovjetiske propaganda rettet mod USA og NATO.

Eksterne henvisninger 
 CDI hjemmeside 
 The War Called Peace, Western Goals Foundation, 1982

Tænketanke
Molitva

"Molitva" (dansk oversættelse: "Bøn") er en sang af den serbiske sangerinde Marija Šerifović og vinderen af det 52. Europæiske Melodi Grand Prix.

Melodi Grand Prix 

Sangen vandt både semifinalen og finalen med henholdsvis 298 point og 268 point. Sangen, der repræsenterede Serbien, fik 9 topkarakterer (12 point) og point fra alle 42 deltagende lande, undtagen Andorra, Estland, Litauen, Tyrkiet og Storbritannien. Danmark gav sangen 6 point i både semifinalen og finalen.

Diverse versioner og remix 
Den serbiske tv-station RTS udgav i alt 8 alternative versioner af sangen inden Grand Prixet: 

 "Destiny" – Engelsk version
 "Molitva" – Russisk version
 "Rukoilen" – Finsk version (Finland var dette års værtsland) 
 "Destiny" Dance Mix (Engelsk)
 "Molitva" Dance Mix (Russisk)
 "Molitva" Dance Mix (Serbisk)
 "Molitva" Jovan Radomir Mix (Serbisk)
 "Molitva" Instrumental violin version (Serbisk)

Fodnoter

Eksterne henvisninger 
 "Molitva" live ved semifinalen – http://uk.youtube.com/watch?v=a_wCOzgVHww
 "Molitva" live ved finalen – http://uk.youtube.com/watch?v=CQ6NFy6HViM
 "Molitva" live ved den lokale serbiske finale – http://uk.youtube.com/watch?v=SsuXDkIxOxc
 "Molitva" live på Strøget, København – http://uk.youtube.com/watch?v=TIXGhwEq104
 "Molitva" musikvideo – http://uk.youtube.com/watch?v=WUjnHhQV8Os

Popsange
Sange fra 2007
Vindersange fra Eurovision Song Contest
Sange fra Eurovision Song Contest 2007
Eurovision Song Contest-sange fra Serbien
Roberto Petito

Roberto Petito (født 1. februar 1971) er en italiensk tidligere professionel cykelrytter.

Eksterne henvisninger 

 

Mandlige cykelryttere fra Italien
Epoke

En epoke er en længere tidsperiode præget af betydningsfulde begivenheder.

Det kan også være et skelsættende tidspunkt, der indleder en ny æra. F.eks. blev opfindelsen af dampmaskinen begyndelsen på en ny epoke.

 
Tid
Absolute Reggae

Absolute Reggae, kompilation i serien Absolute Reggae udgivet i 1991.

Spor 

 UB40 – "Red Red Wine"
 Wayne Wade – "Lady"
 Inner Circle – "Bad Boys"
 Steve Kekana – "Raising My Family"
 Bill Lovelady – "One More Reggae For The Road"
 Maxi Priest – "Wild World"
 Steel Pulse – "Taxi Driver"
 Swing-A-Ling feat. ADL & Papa Dee – "Dangerous"
 Ziggy Marley & The Melody Makers – "Tomorrow People"
 Eddy Grant – "I Don't Wanna Dance"
 Asward – "Don't Turn Around"
 Grace Jones – "Private Life"
 Third World – "Now That We've Found Love"
 Peter Tosh with Mick Jagger – "(You've Gotta Walk) Don't Look Back"
 UB40 – "Kingston Town"

Eksterne henvisninger 
 Absolute Reggae front- og backcover

Reggae
Album fra 1991
Trzebież

Trzebież (tysk: Zienegort) er en landsby i det vestlige Polen, i distriktet (voivodskab)
Vestpommern (zachodniopomorskie), (Stettin Byområde, mellem byerne Police, Polen og Nowe Warpno). Trzebież ligger på Police-sletten ved Stettin-noret (polsk: Zalew Szczeciński, tysk: Stettiner Haff).

 befolkning: 2.000 (2001)

Sejlskole 
 Sejlskole – 'Centralny Ośrodek Żeglarstwa Polskiego Związku Żeglarskiego im. Andrzeja Benesza'
(Frit oversat : 'Sejlcenter for den polske Yachtklub.')

Transport 
 Havn i Trzebież-Centrum
 Veje til Police og Nowe Warpno
 LS bybusser – se Police
 Jernbane - Szczecin-Police-Trzebież, (Station nedlagt 2002)

Seværdigheder 
Af seværdigheder findes udover Kirken (18. århundrede) også Præstegården og en del ældre huse

Natur (omegn) 
 strand (Stettin-noret (polsk: Zalew Szczeciński, tysk: Stettiner Haff))
 PTTK sti (Natur vandresti i en del af den nærliggende skov Puszczy Wkrzańskiej-Szlak) (PTTK, forkortelse af Polish Tourist and Sightseeing Society)
 Cykelsti i samme skovområde
 International cykelrute omkring Stettin-noret 'R-66'

Natura 2000 områder
 1) Wkrzanskaskoven (polsk: Puszcza Wkrzańska, tysk: Ueckermünder Heide), Swidwie Naturreservat (polsk: Rezerwat przyrody Świdwie), Swidwie Søen (polsk: Jezioro Świdwie)
 2) Oders mundingen og Stettin-noret (polsk: Ujście Odry i Zalew Szczeciński) – det område indeholder floden Oder i Nedre Oderdal (polsk: Dolina Dolnej Odry) med Oders mundingen – Roztoka Odrzańska – ved Police - Jasienica og Stettin-noret (polsk: Zalew Szczeciński)

Billedgalleri

Byer ved Trzebież 
 Police
 Nowe Warpno
 Szczecin
 Stepnica (bagved Oder)

Landsbyer ved Trzebież 
 Brzózki (ved Nowe Warpno)
 Drogoradz
 Tatynia
 Uniemyśl
 Niekłończyca

Eksterne henvisninger 

 Trzebież
 Trzebież på et kort 

Landsbyer i Polen
Havnebyer i Polen
Færgehavne
Absolute Reggae 2

Absolute Reggae 2, kompilation i serien Absolute Reggae udgivet i 1993.

Spor 

 Bob Marley – "Iron Zion Lion"
 Eddy Grant – "Gimme Hope Jo'Anna"
 Inner Circle – "Rock With You"
 Boy George – "Everything I Own"
 Shaggy – "Oh Carolina"
 Shabba Ranks with Chevelle Franklin – "Mr Loverman"
 Chilly White & Kenny Peach – "OK Fred"
 Maxi Priest – "Some Guys Have All The Luck"
 Sugar Minott – "(We've Got A) Good Thing Going"
 Papa Winnie – "Rootsie + Boopsie You Are My Sunshine"
 Shinehead – "A Jamaican In New York"
 Ziggy Marley – "Look Who's Dancing"
 Black State – "Amigo"
 Alpha Blondy – "Rendez-Vous"
 Anbessa – "Wicked Man"
 Apache Indian – "Arranged Marriage"
 Mad Cobra – "Flex"

Reggae 2
Album fra 1993
AB Aerotransport

AB Aerotransport (ABA) var et svensk luftfartsselskab, som i dag er en del af SAS Group. Det blev oprettet i Stockholm 1924. I 1948 blev ABA sammensluttet med Svensk Interkontinental Lufttrafik Aktiebolag (SILA). Det ophørte i 1950 som operationelt luftfartsselskab, da flyselskabet blev slået sammen med de nationale flyselskaber i Danmark og Norge til dannelsen af  det fællesskandinaviske flyselskab SAS.

Tidligere flyselskaber fra Sverige
John Fredriksen

John Fredriksen (født 11. maj 1944) er en norskfødt forretningsmand med kypriotisk statsborgerskab, som har opbygget et forretningsimperium, der har gjort ham til Norges rigeste person med en formue på cirka 14 milliarder dollars (cirka 90 milliarder kroner). Fredriksen er hovedejer i blandt andet tankskibsrederiet Frontline, fiskeopdrætsselskabet Marine Harvest og olieboringsselskabet Seadrill.

Fredriksen har ingen formel uddannelse, men startede allerede som 16-årig i et skibsmæglingsfirma i hjembyen Oslo. Som ung arbejdede han et år som skibsmægler i New York, men vendte tilbage til hjembyen Oslo, hvor han begyndte at arbejde for mæglerfirmaet A. O. Andersen. I midten af 1970'erne stiftede han sammen med tre andre skibsmæglerfirmaet Northern Shipping A/S med opgaver for olieproducenter i Libanon. I 1980'erne tjente Fredriksen store summer på at lade sine tankskibe fragte olie fra Den Persiske Golf under krigen mellem Iran og Irak. Mandskabet løb en stor risiko, hvilket Fredriksen blev kritiseret for. Hans stambord på Theatercafeen i Oslo blev på denne tid døbt Kharg, efter den vigtigste olieterminal i Golfen.

Fredriksen er bosiddende i London og er cypriotisk statsborger, efter at han i 2006 valgte at frasige sig sit norske statsborgerskab for at spare penge i skat.
Fredriksen har tvillingedøtrene Kathrine og Cecilie (født 1983) med sin afdøde kone Inger Katharina Astrup Fredriksen.

Investeringer 
John Fredriksen styrer sine investeringer gennem en række holding-selskaber, bl.a. Hemen Holding, der er registreret på Cypern.

Fredriksen er kendt som en investor med en udsøgt sans for timing samt vilje til at tage, hvad mange vil karakterisere som ekstreme risici. I 1996 opkøbte Fredriksen det daværende svenske rederi Frontline, som han efterfølgende omstrukturerede og indregistrerede på Bermuda. I 2005 gik Fredriksen ind i olieboringsindustrien med oprettelsen af firmaet Seadrill. Fredriksen er hovedaktionær i virksomheder som fx Golden Ocean, Golar LNG, Deep Sea Supply og Northern Offshore.

Fredriksens vigtigste rådgiver de seneste år har været Tor Olav Trøim, som også er bestyrelsesmedlem i flere af Fredriksens selskaber.

Lakseopdræt 
I sommeren 2005 opkøbte Fredriksen aktiemajoriteten i fiskeopdrætsselskabet Pan Fish. Mindre end et år senere havde han brugt Pan Fish til at opkøbe de tre konkurrenter Fjord Seafood, Marine Harvest og Stolt Seafood. Det sammenslagte selskab fik navnet Marine Harvest.

Frontline 
Frontline er et olietankselskab med en markedsværdi på 14,6 milliarder kroner pr. 12. maj 2006. Frontline-flåden består af 55 skibe: 25 helejede og 2 delejede VLCC, samt 28 helejede Suezmax tankskibe. Frontline er noteret på Oslo Børs under tickeren (ctrl-click)">tickeren FRO og er del af OBX-indekset.

Seadrill 
Fredriksen er hovedejer og bestyrelsesformand i olieboringsselskabet Seadrill. Ejerposten har siden 2006 været af større værdi end ejerposten i Frontline.

Referencer

Eksterne henvisninger 
 Frontline
 Seadrill 
 Golden Ocean
 Marine Harvest
 Flytter for døtrene
 Fredriksen har levert inn passet

Personer fra Cypern
Skibsredere fra Norge
Absolute Heartbeat Music 18 Original Lovesongs

Absolute Heartbeat Music 18 Original Lovesongs er et dansk opsamlingsalbum udgivet i 1995 af EVA Records i serien af Absolute Heartbeat Music 18 Original Lovesongs-albums.

Spor 
 
 Phil Collins – "Against All Odds"
 Randy Crawford – "One Day I'll Fly Away"
 Chris Rea – "Fool (If You Think It's Over)"
 Nilsson – "Without You"
 Lisa Stansfield – "All Woman"
 Michael Learns To Rock – "The Actor"
 Don McLean – "Vincent"
 Tina Turner – "What's Love Got To Do With It"
 Alannah Myles – "Black Velvet"
 Curtis Stigers – "I Wonder Why"
 Annie Lennox – "Why"
 The Hollies – "The Air That I Breathe"
 Culture Club – "Do You Really Want To Hurt Me?"
 Robson Green & Jerome Flynn – "Unchained Melody"
 Dionne Warwick – "Heartbreaker"
 The Cars – "Drive"
 Roberta Flack & Peabo Bryson – "Tonight I Celebrate My Love"
 Marc Almond feat. Gene Pitney – "Something's Gotten Hold Of My Heart"

Heartbeat Music 18 Original Lovesongs
Album fra 1995
Sani Abacha

General Sani Abacha (født 20. september 1943 i Kano, Nigeria, død 8. juni 1998 i Abuja) var nigeriansk militær leder og politiker. Han var præsident i Nigeria fra 1993 til 1998. Han var militær uddannet i Storbritannien og Nigeria, og han trådte ind i det nigerianske forsvar i 1963. Han var aktiv i militærkuppene i 1983 og 1985, og ved det sidste blev han stabschef for hæren. I 1989 blev han Nigerias forsvarsminister.

Han kom til magten i 1993, da han som forsvarsminister gennemførte et militærkup, hvor han gik ind og tog magten i det meget splittede land. Han forbød de politiske partier og indførte diktatur. 

Nigerias præsidenter
Diktatorer
Statsoverhoveder der kom til magten ved kup
Absolute Let's Dance opus 8

Absolute Let's Dance opus 8, kompilation i serien Absolute Dance udgivet i 1995.

Spor 
JX (DJ) – "You Belong To Me"
Snap feat. "Summer" – "The First The Last Eternity (Till The End)" (7" Edit)
Scatman John – "Scatman (Ski-Ba-Bop-Ba-Dop-Bop)" (New Radio Remix)
The Bucketheads – "The Bomb! (These Sounds Fall Into My Mind)" (Radio Edit)
Reel 2 Real – "Conway" (Erick "More" Radio Edit)
Swing feat. Dr. Alban – "Sweet Dreams" (Radio Edit)
La Bouche – "Be My Lover" (Radio Edit)
Perfecto Allstarz – "Reach Up (Pig Bag)" (Radio Edit)
Cymurai feat. Thea Austin – "Magic Touch" (Radio Edit Vox Version) 
Scooter – "Move Your Ass!" (Video Edit)
Basic Element – "The Fiddle" (Radio Edit)
Centory – "The Spirit" (Radio Edit)
The Prodigy – "Poison" (95EQ)
The Outhere Brothers – "Boom Boom" (Radio vers.)
Herbie – "Right Type Of Mood" (Radio Edit)
Mr. President – "I'll Follow The Sun" (Radio Edit)
Definition Of Joy – "Stay With Me 4 Ever" (Original Radio Edit)
M.C. Sar & The Real McCoy – "Run Away"
E:Motion – "Open Your mind" (Euromix)
Mash – "Let's Spend The Night Together" (Radio Mix)

08
Album fra 1995
Personlighedsspaltning

Personlighedsspaltning, (også kaldet dissociativ identitetsforstyrrelse) er en dissociativ lidelse, der er karakteriseret ved tilstedeværelsen af to eller flere personligheder, der skiftes om at tage kontrol over et individs adfærd. Derudover forekommer der ofte amnesi (hukommelsestab). 

Mange forveksler ofte tilstanden med skizofreni.

Diagnosen hører ind under angst og stressrelaterede tilstande, og har koden 44.81 i diagnosesystemet ICD-10.

Eksterne henvisninger 
 Kort om personlighedsspaltning på Netpsykiater  
 Dissociative tilstande på netpsych.dk

Referencer 

Psykiske sygdomme
Martin Müller

Martin Müller (født 5. april 1974) er en tysk tidligere professionel cykelrytter, som cyklede for det professionelle cykelhold Milram.

Eksterne henvisninger  

Mandlige cykelryttere fra Tyskland
Sergio Ghisalberti

Sergio Ghisalberti (født 10. december 1979) er en italiensk tidligere professionel cykelrytter.

Eksterne henvisninger 

Mandlige cykelryttere fra Italien
Sebastian Schwager

Sebastian Schwager (født 4. januar 1984) er en tidligere tysk professionel cykelrytter, som cyklede for det professionelle cykelhold Milram.

Eksterne henvisninger  

 

Mandlige cykelryttere fra Tyskland
Gürtelstraße (Wien)

Wiener Gürtelstraße er en vej i Wien, Østrig. I hverdagsproget går vejen under navnet Wiener Gürtel eller blot Gürtel (bælte).

Wiener Gürtel er efter Wiener Ringstraße og den såkaldte "Zweierlinie" den tredje, ringformigede hovedtrafikåre, der omkranser bykernen. Vejen er ikke blot en af de tættest trafikerede veje i Østrig men også i hele Europa.

I den østrigske vejnummerering har Wiener Gürtel nummer 221.

Veje i Østrig
Bygninger, konstruktioner og anlæg i Wien
Fabio Sacchi

Fabio Sacchi (født 23. maj 1974) er en italiensk tidligere professionel cykelrytter.

Eksterne henvisninger 
 

Mandlige cykelryttere fra Italien
Helgasjön

Helgasjön er en svensk sø ved Växjö, Kronobergs län, i det sydlige Småland.

Søen ligger 162 moh. og har et areal på 50 km². Der er fire store vige i søen: Öjabyviken, Örviken, Åbyviken og Sandsbroviken. Helgasjöns største dybde er 25 meter. Den har mange øer, hvoraf den største er Helgö.

Helgasjön afvandes af Helige å, som nedenstrøms fra søen Åsnen skifter navn til Mörrumsån. Gennem kanaler er søen forbundet med Toftasjön, Växjö-bydelen Räppe samt det mod nord beliggende søsystem hvis nordligste punkt er slusen Asa ved Åbyfors, som er Sveriges sydligste sluse.

Ved Helgasjön ligger Kronobergs slotsruin, badestedet Evedal, flere naturreservater samt de to Växjö-bydele Öjaby og Sandsbro.

Søer i Sverige
Seværdigheder i Kronobergs län
Växjö
Växjösjön

Växjösjön er en svensk sø i Växjö, Kronobergs län, i det sydlige Småland. 

Rundt om søen er der en sti på omkring 5 kilometer. 

Ved Växjösjön ligger vandlandet Aqua Mera, parken Strandbjörket og Växjö Centrallasarett.  I Växjösjön har det i et par år været muligt at fiske krebs.

Søer i Sverige
Kronobergs län
Sjøn
Trummen

Trummen er en svensk sø i Växjö, Kronobergs län, i det sydlige Småland.

Ved søen ligger Teleborgs Slot, Växjö Universitet og Sankt Sigfrids Sjukhus.

Søer i Sverige
Kronobergs län
Växjö